RMS jäsentiedote 1/2022, 13.1.2022 ja ennakkotietoa uuden nylkyvajan suunnitelmista.

Hyvää alkanutta vuotta!

Vuoden 2021 eri tapahtumat saatiin vietyä läpi lähes toimintasuunnitelman mukaan. Tämän vuoden talvikokouksen ajankohtaa ei ole vielä päätetty ja koronan takia talvikokous pidetään aivan maaliskuun lopulla. Lähetän myöhemmin kutsun kokoukseen seuraavassa jäsentiedotteessa. Tässä ajankohtaisia asioita:

1. Hirvet saatiin kaadettua 4.12. mennessä ja 8:lla pyyntiluvalla kaadettiin 4 aikuista ja 8 vasaa.
2. Peuroja on kaadettu 18:sta luvalla 10 aikuista ja 10 vasaa. 3 lupaa on jäljellä.
3. Kauriita on kaadettu tarkistetun 7 aik. ja 12 vasan kiintiöllä 3 aikuista 8 vasaa. Kiintiötä on jäljellä 4 aik. ja 4 vasaa. WA-ryhmissä ja kotisivuilla päivitetään peuran- ja kauriin saalistilanne. Hirvien, peurojen ja kauriiden jäävä kanta on kohtuullinen, ellei sudet ja ilvekset verota kantaa liikaa.
4. Kahden karhun ja kahden ilveksen kannanhoidolliset yhteisluvat on käytetty, niin kuin Ruovesi-lehden jutuissa on kerrottu.
5. Alle puolet jäsenistämme on antanut valtuuden tallentaa nimensä ja sähköpostinsa kotisivujen salasanalla lukituille jäsensivuille. Luvan on antaneet kauris ja peuraryhmän jäsenet ja heille on lähetetty salasanat. Vielä ei ole jäsensivujen aineistoa siirretty salasanan taakse. Mikäli haluat jatkossa katsella kotisivuilta jäsensivuja, niin hyväksy nimesi ja sähköpostisi tallennus kotisivuille ja lähetä hyväksyntäsi [veijo.pessi@gmail.com](mailto:veijo.pessi@gmail.com) tai [juhani.sillanpaa@phpoint.fi](mailto:juhani.sillanpaa@phpoint.fi)
6. Uuden nylkyvajan suunnittelua valmistellaan johtokunnan toimesta ja talvikokouksessa esitetään kokoukselle päätettäväksi uuden nylkyvajan hanke. Tässä alustavaa tietoa hankkeesta:

Pyritään jatkamaan nykyisen nylkyvajan vuokrasopimusta vuoden 2023 loppuun.

Jatketaan vanhan kiinteistön / konehallin / ladon etsintää, joka soveltuisi nylkyvajakäyttöön.

Käynnistetään suunnittelu uuden elintarvikehuoneen rakentamisesta, kysytään mahdollisten yhteistyökumppaneiden halukkuudesta käyttää tiloja omassa toiminnassaan käyttökustannuksia vastaan ja tehdään rahoitushakemus PoKo ry:lle. Seuralla on mahdollisuus ostaa 5000 m2 tontti, johon on saatavissa vesi- ja sähköliittymät.

Elintarvikehuoneen tasoisen nylkyvajan mallipiirustukset, kustannusarvio ja rahoitussuunnitelma esitetään talvikokousaineiston yhteydessä.

Päätökset uuden nylkyvajan tai elintarvikehuoneen toteutuksesta ja rahoituksesta tehdään talvikokouksessa 2022.

Mikäli sinulla on tiedossa nylkyvajaksi soveltuva kohtuuhintainen lato tai konehalli tai sinulla on muita hyviä ehdotuksia hankeen suhteen, niin ole yhteydessä allekirjoittaneeseen tai johtokunnan jäseniin.

1. Ruoveden kevään yksipäiväinen ryhmänäyttely pidetään la 14.5.2022, ryhmät FCI 1/8 & 7/9. Ilmoittautuminen on jo käynnissä ja tuomarit varattu, katso tarkemmin <https://ruovedennayttely.com> . Laita kalenteriisi päivä muistiin.
2. Riistakolmion lumijälkilaskenta suoritetaan 15.1. – 28.2. Hiihtäjiä on hyvä olla 6 henkeä ja ilmoittaudu Veijolle vapaaehtoiseksi. Laskenta aika ilmoitetaan myöhemmin nopealla aikataululla, kun tiet on aurattu ja on sopiva lumitilanne.
3. Majan pihaan tie on aurattu ja pääset jo nyt käymään Kalettomalla pilkillä.

Hyvää Nuutinpäivä!

Veijo

p. 0503090321

[veijo.pessi@gmail.com](mailto:veijo.pessi@gmail.com)

Jakelu: seuran- ja naisjaoston jäsenet sähköpostirekisteri.